text: Как да оптимизирате вашето CV за успешна кариера
  #Curriculum Vitae #CV #internet #search engine optimization #SEO #търсене на работа
  Вероятно сте чували думата SEO – search engine optimization и я свързвате с оптимизацията на уеб сайтове.
  По същият начин по който уеб експертите оптимизират сайтовете на своите клиенти, вие можете да оптимизирате собственото си CV.
  CV-то е инструментът с който ще привлечете вниманието на хората, които се занимават с подбор на персонал.
  Много важно да го създадете така, че то да впечатлява интервюиращите, но още по-важно е те да могат лесно да ви открият в интернет или тяхната база данни.
  Забелязали сте, че компаниите масово използват интернет като среда за търсене на подходящи кандидати. В днешно време е абсолютно необходимо вашето CV да присъства в интернет и да може лесно да бъде открито от служителите, които се занимават с подбор.
  Най-голямата мрежа за подбор на персонал е LinkedIn и ако все още нямате профил там е задължително да си направите такъв. Потърсете други сайтове в които можете да качите вашето CV и то да бъде в онлайн пространството.
  Бихте могли да използвате branded.me и ако вече имате профил в LinkedIn лесно и бързо ще имате CV, което ще изглежда по този начин. След като CV-то ви е качено в различни професионални мрежи за търсене на работа и е налично в интернет пространството идва ред на неговата оптимизация. Добре е да имате изградена стратегия как точно ще се случи това или да се обърнете към експерти, които изготвят професионално CV-та.
  Оптимизацията на CV-то е сходна с тази на оптимизирането на сайтове, а именно: изплозването на ключови думи. Изберете няколко ключови думи под които ще желаете да бъде откривано вашето CV и се постарайте да ги вмъкнете няколко пъти в него.
  Ключовите думи могат да бъдат използвани още когато се регистрирате в различните портали за работа или в базата данни на агенции за подбор, компании и т.н. Следващата стъпка е да добавите тези ключови думи във вашето кратко резюме с което започвате CV-то, в графата технически умения и разбира се, ако е възможно в образователно-квалификационната степен, която притежавате.
  В случай, че имате препоръка обърнете внимание дали ключовите думи присъстват в нея. Можете да я качите онлайн и да добавите линк във вашето CV към нея. По този начин вашето CV и вашият профил ще могат по-лесно да бъдат открити в интернет и заинтересованите компании да се свържат с Вас.